Държавен вестник, бр. 30, 2014 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  30
Член 6 – Наказателно преследване
1. Този член се отнася до преследването и 
наказването по съдебен път за престъпления, 
свързани с въоръжения конфликт.
2. Не се взема съдебно решение и не се 
изпълнява наказание по отношение на лице, 
признато за виновно в нарушение, освен въз 
основа на присъда, произнесена от съд, която 
предоставя необходимите гаранции за незави­
симост и безпристрастност и по-специално:
а) процедурата гарантира обвиняемият да 
бъде информиран без забавяне за подробно­
стите по правонарушението, в което е обвинен, 
и му предоставя преди и по време на неговия 
съдебен процес всички необходими права и 
средства за защита;
b) никой не се осъжда за правонарушение 
освен въз основа на лична наказателна от­
говорност;
c) никой не може да бъде признат за ви­
новен в каквото и да е престъпление поради 
действие или бездействие, което според закона 
не е съставлявало престъпление към момен­
та на извършване на деянието; недопустимо 
е да бъде наложено по-тежко наказание от 
онова, което е било приложимо по времето, 
когато престъплението е извършено; ако след 
извършване на правонарушението законът е 
предвидил налагане на по-леко наказание, 
правонарушителят се ползва от него;
d) всеки, който е обвинен в правонарушение, 
се счита за невинен, докато неговата вина не 
бъде доказана въз основа на закона;
e) всеки, който е обвинен в правонару­
шение, има правото да бъде съден в негово 
присъствие;
f) никой не може да бъде принуждаван 
да дава показания срещу себе си или да се 
признае за виновен.
3. При произнасяне на присъдата осъденото 
лице се уведомява за правото му на обжалване 
по съдебен или друг ред, както и за сроковете, 
в които то би могло да се възползва от това 
свое право.
4. Смъртна присъда не се произнася по 
отношение на лица, които в момента на из­
вършване на правонарушението са били под 
осемнадесетгодишна възраст, както и не се 
изпълнява по отношение на бременни жени 
или майки на малки деца.
5. При приключване на военните действия 
управляващите власти се стремят да пре­
доставят възможно най-широка амнистия за 
лицата, участвали във въоръжения конфликт, 
както и за лишените от свобода по причини, 
свързани с въоръжения конфликт, независимо 
дали са интернирани, или задържани.
Ч А С Т  I I I
РАНЕНИ, БОЛНИ И ПРЕТЪРПЕЛИ КОРАБО­
КРУШЕНИЕ
Член 7 – Закрила и грижи
1. Всички ранени, болни и претърпели 
корабокрушение лица, независимо дали са 
участвали, или не са участвали във въоръже­
ния конфликт, се зачитат и закрилят.
2. При всички обстоятелства те се третират 
хуманно и получават във възможно най-голяма 
степен и в най-краткия възможен срок меди­
цинските грижи и помощ, които се налагат 
от тяхното състояние. Между тях не се прави 
разграничение по каквито и да било други 
съображения освен от медицински характер.
Член 8 – Издирване
Винаги когато обстоятелствата позволяват 
това и особено след сражение, своевременно 
се предприемат всички възможни мерки, за 
да бъдат издирени и прибрани ранените, бол­
ните и претърпелите корабокрушение лица и 
да им бъдат осигурени необходимите грижи 
и защита от мародерство и малтретиране, 
както и да бъдат издирени и погребани по 
подобаващ начин загиналите и да се попречи 
те да бъдат ограбени.
Член 9 – Закрила на санитарния и бого­
служебния персонал
1. Лицата от санитарния и богослужебния 
персонал се зачитат и закрилят и им се оказва 
всякаква възможна помощ за изпълнение на 
техните задължения. Тези лица не се заставят 
да изпълняват задачи, които са несъвместими 
с тяхната хуманитарна мисия.
2. При изпълнение на своите задължения 
от санитарния персонал не може да се изисква 
да дава предимство на което и да било лице 
по други съображения освен от медицински 
характер.
Член 10 – Обща закрила на санитарните 
функции
1. При никакви обстоятелства никое лице 
не се наказва за изпълнението на санитарни 
функции, съвместими с медицинската етика, 
независимо на кого то е оказало съответната 
помощ.
2. Лицата, които изпълняват санитарни 
функции, не се заставят да извършват действия 
или да изпълняват задачи, които са в разрез с 
нормите на медицинската етика или с други 
норми, предвидени в интерес на ранените и 
болните, или с разпоредбите на този Протокол, 
както и не могат да бъдат принуждавани да 
се въздържат от извършването на действия, 
изисквани от тези норми и разпоредби.
3. Професионалните задължения на лицата, 
изпълняващи санитарни функции, по отноше­
ние на информацията, която те биха могли 
да получат относно ранените и болните, за